Cofnodion a argraffwyd PDF 71 KB
Cyhoeddodd yr holl Swyddogion a oedd yn bresennol yn y cyfarfod ac eithrio'r Rheolwr Gr?p - AD a Datblygu Sefydliadol, y Dadansoddwr Swyddi a'r Uwch Swyddog Gwasanaethau Democrataidd - Pwyllgorau fuddiant niweidiol yn eitem 5 yr Agenda a gadawsant y cyfarfod wrth i'r adroddiad hwn gael ei ystyried.
Ni dderbyniwyd unrhyw gyhoeddiadau.
Aelodau'r Cabinet
Datganiad Polisi Cyflog - 2020/2021 PDF 68 KB
200311 Pay Report appendix , eitem 412. PDF 1 MB
Cyflwynodd y Prif Weithredwr adroddiad, a'i bwrpas oedd ceisio cymeradwyaeth y Cyngor ar gyfer y Datganiad Polisi Cyflog ar gyfer 2020/2021.Roedd hyn mewn ymateb i ofynion deddfwriaethol ac i ddarparu didwylledd ac atebolrwydd mewn perthynas â sut mae'r Cyngor yn gwobrwyo ei staff.
Dywedodd Rheolwr y Gr?p - AD a Datblygu Sefydliadol fod gofyniad statudol ar y Cyngor o dan Ddeddf Lleoliaeth 2011, Adran 38 (1), i baratoi datganiad polisi tâl ar gyfer y flwyddyn ariannol newydd 2020/21. Roedd angen cymeradwyo a chyhoeddi'r datganiad hwn erbyn 31 Mawrth 2020.
Mae'r datganiad polisi tâl yn darparu'r fframwaith ar gyfer gwneud penderfyniadau ar dâl, ac yn benodol gwneud penderfyniadau ar dâl uwch.
Roedd y Datganiad Polisi Tâl wedi'i ddiweddaru i'w ystyried gan y Cyngor ynghlwm yn Atodiad A i'r adroddiad.
Cadarnhaodd y Rheolwr y Gr?p - AD a Datblygu Sefydliadol, fod hwn wedi'i gynhyrchu yn unol â gofynion Deddf Lleoliaeth 2011, a oedd yn ei gwneud yn ofynnol i bob awdurdod lleol ddatblygu a chyhoeddi eu polisi ar bob agwedd ar dâl Prif Swyddogion.
Dywedodd, wrth gloi, bod y polisi tâl, ers ei gyflwyno ar 1 Ebrill 2012, wedi datblygu i ystyried canllawiau, deddfwriaeth a newidiadau perthnasol i strwythur uwch reolwyr y Cyngor dros y blynyddoedd diwethaf.
PENDERFYNWYD: Bod y Cyngor yn cymeradwyo'r Datganiad Polisi Tâl 2020/2021 sydd ynghlwm yn Atodiad A i'r adroddiad.
Adroddiad Panel Annibynnol Cymru ar Gydnabyddiaeth Ariannol 2020-21 PDF 85 KB
200311 IRP Annual Report 2020 to 2021 Appendix 1 , eitem 413. PDF 1 MB
200311 IRP Annual Report 2020 to 2021 Appendix 2 Determinations , eitem 413. PDF 75 KB
200311 IRP Supplementary Report Appendix 3 , eitem 413. PDF 322 KB
200311 IRP Schedule of Remuneration 2020-21 without names Appendix 4 , eitem 413. PDF 117 KB
Cyflwynodd y Swyddog Monitro adroddiad, i hysbysu'r Cyngor o Adroddiad Blynyddol Panel Annibynnol Cymru ar Gydnabyddiaeth Ariannol mewn perthynas â lefel ac ystod y gydnabyddiaeth ariannol y mae'n rhaid i'r Awdurdod ei darparu i'w Aelodau ar gyfer blwyddyn y cyngor 2020/21.
Roedd yr adroddiad hefyd yn rhoi gwybod am Adroddiad Atodol Drafft a gyhoeddwyd gan y Panel yn ymwneud ag ad-dalu Costau Gofal sy'n destun ymgynghori.
Cadarnhaodd y Swyddog Monitro fod Rheoliadau Awdurdodau Lleol (Lwfansau i Aelodau) (Cymru) 2007 yn darparu ar gyfer sefydlu Panel Annibynnol Cymru ar Gydnabyddiaeth Ariannol.
Hwn oedd deuddegfed Adroddiad Blynyddol Panel Annibynnol Cymru ar Gydnabyddiaeth Ariannol (y Panel), a'r nawfed a gyhoeddwyd o dan ofynion Mesur Llywodraeth Leol (Cymru) 2011 (ynghlwm yn Atodiad 1 i'r adroddiad). Ymestynnodd y Mesur gyfrifoldebau'r Panel a'i bwerau o dan Adran 142 i benderfynu (rhagnodi) taliadau i aelodau awdurdodau perthnasol.
Dangoswyd penderfyniadau Adroddiad Blynyddol 2020 Panel Annibynnol Cymru ar Gydnabyddiaeth Ariannol yn Atodiad 2 yr adroddiad, er hwylustod.
Er bod cyllid y sector cyhoeddus yn parhau i gael ei gyfyngu, dywedodd bod y Panel o'r farn bod cyfiawnhad dros gynnydd yn y cyflog sylfaenol. Mae wedi penderfynu y bydd cynnydd o £350 y flwyddyn (sy'n cyfateb i 2.5%) yn weithredol o 1 Ebrill 2020 i'r cyflog sylfaenol ar gyfer aelodau prif gynghorau. Mae'r cynnydd arfaethedig i'r cyflog sylfaenol ar gyfer aelodau prif gynghorau yn cydnabod y dyletswyddau sylfaenol a ddisgwylir gan yr holl Aelodau Etholedig. Cynigiwyd cyflog sylfaenol o £14,218 yn 2020/2021 ar gyfer Aelodau Etholedig prif gynghorau. (Penderfyniad 1).
Penderfynodd y Panel na thelir unrhyw godiadau ychwanegol i ddeiliaid cyflogau uwch yn 2020-21. Derbyniodd yr aelodau godiad yn adroddiad blynyddol y llynedd a bydd deiliaid cyflogau uwch yn derbyn cynnydd yr elfen gyflog sylfaenol yn unig. Bydd y lefelau cyflog uwch yn 2020-21 ar gyfer aelodau prif gynghorau fel y nodir yn Nhabl 5, tudalen 17 yr adroddiad (mae Atodiad 1 yn cyfeirio at hyn). Mae'r Panel o'r farn mai'r rolau arwain a gweithredol sydd â'r atebolrwydd unigol mwyaf a bod maint y boblogaeth yn parhau i fod yn ffactor o bwys wrth ddylanwadu ar lefelau cyfrifoldeb ac felly mae'r defnydd o'r grwpiau poblogaeth wedi'i gadw. (Penderfyniad 2).
O ran yr Adroddiad Atodol Drafft, cynigiodd y Panel set o egwyddorion y dylid eu mabwysiadu gan yr holl awdurdodau perthnasol ac mae wedi cyhoeddi dogfen ymgynghori yn gofyn am gyflwyno ymatebion i'r Panel erbyn 9 Ebrill 2020, cyn cyhoeddi'r Adroddiad terfynol. Mae'r adroddiad atodol drafft yn nodi cynigion y Panel ar gyfer ymgynghori, sydd ynghlwm yn Atodiad 3 i'r adroddiad ac yn nodi'r isafswm y dylai'r awdurdodau ei wneud a sut y gellid gwneud hyn mewn perthynas ag Ad-dalu Costau Gofal. Pwrpas y cynnig yw galluogi pob aelod ac aelod cyfetholedig awdurdodau perthnasol i gyflawni eu dyletswyddau yn effeithiol.
Eglurodd y Swyddog Monitro, bod yr adroddiad atodol drafft, wedi'i gylchredeg i Arweinwyr Gr?p ac y byddai'n cael ei gyflwyno i'r Pwyllgor Gwasanaethau Democrataidd ar 12 Mawrth 2020, er mwyn i'r Pwyllgor ystyried y set o egwyddorion ac ymateb i'r ... Gweld y cofnodion lawn ar gyfer eitem 413.
Adroddiad Gwybodaeth ar gyfer ei Nodi PDF 65 KB
200311 Related Party Tansactions 2019-20 - Chief Executive's Report to Council 110320 , eitem 414. PDF 280 KB
200311 Related Party Transactions form 19-20 Chief Executive's Report to Council Appendix A , eitem 414. PDF 99 KB
200311 Related Party Trans Guidance 2019-20 Members CExec Report to Council App B , eitem 414. PDF 111 KB
PENDERFYNWYD: Bod adroddiad y Prif Swyddog AD, Gwasanaethau Cyfreithiol a Rheoleiddio sy'n manylu ar Adroddiad Gwybodaeth y Pennaeth Cyllid, o'r enw 'Trafodion Partïon Cysylltiedig 2019-20 a Datganiad Cyfrifon,' a gyhoeddwyd ers cyfarfod diwethaf y Cyngor, yn cael ei nodi.
I dderbyn y cwestiynau canlynol i'r Weithrediaeth gan:
PENDERFYNWYD: Bod y Cyngor yn cytuno i ohirio'r ddau gwestiwn i aelodau'r Cabinet, fel yr amlinellwyd yn eitem 8 ar yr Agenda, i gyfarfod o'r Cyngor yn y dyfodol.
Hysbysiad o Gynnig gan y Cynghorydd RE Young
PENDERFYNWYD: Bod y Cyngor yn cytuno'n unfrydol i ohirio'r Hysbysiad o Gynnig, fel yr amlinellwyd yn eitem 9 o'r Agenda, i gyfarfod o'r Cyngor yn y dyfodol.